Landsretten stadfæstede Familierettens afgørelse med den ændring, at Fars samvær skal udvides til ugentligt
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 3. marts 2022

Sagen er behandlet for lukkede døre.

Sag BS-49703/2021-OLR
(23. afdeling)

Mor

mod

Far
(advokat Louise Bøtcher Bomholtz)

Familieretten på Frederiksberg har den 20. december 2021 afsagt dom i 1. in-
stans (sag BS-23840/2021-FRB).

Landsdommerne Gunst Andersen, Morten Christensen og Mette Skov Larsen
(kst.) har deltaget i ankesagens afgørelse.

Påstande
Appellanten, Mor, har for landsretten fremsat følgende påstande:

Fællesforældremyndighed ophæves, således at Mor får fuld forældre-myndighed
over børnene Barn 1, født Dato (2010), og Barn 2, født Dato (2017).

Der fastsættes ikke samvær for Barn 2 med Far.

Indstævnte, Far, har for landsretten fremsat følgende påstande:



/

2

Forældremyndighed
Stadfæstelse, subsidiært at den fælles forældremyndighed over Barn 2, født Dato
(2017), og Barn 1, født Dato (2010) ophæves og tilkendes Far.

Bopæl
Byrettens dom ændres, således at bopælen over Barn 2, født Dato (2017), og
Barn 1, født Dato (2010) fremadrettet skal være hos Far.

Samvær, hvis der ikke gives medhold i påstanden om bopæl
Barn 2, født Dato (2017), og Barn 1, født Dato (2010) har samvær med Far fra
fredag i lige uger til mandag morgen i ulige uger samt fra torsdag i ulige uger til
fredag morgen i ulige uger. Afhent-ning og aflevering foregår i institution. Hvis
samværet starter eller slutter på en fridag, og der i øvrigt er tvivl sker skiftet kl.
15.30 den pågældende dag.

Subsidiært påstås stadfæstelse.

Feriesamvær uanset bopæl og samvær
Vinterferie
Barn 2 og Barn 1 er hos far i vinterferien i lige år fra fredag i uge 6 til mandag i
uge 8.

Barn 2 og Barn 1 er hos mor i vinterferien i ulige år fra fredag i uge 6 til mandag
i uge 8.

Efterårsferie
Barn 2 og Barn 1 er hos far i efterårsferien i lige år fra fredag i uge 41 til mandag
i uge 43.

Barn 2 og Barn 1 er hos mor i efterårsferien i ulige år fra fredag i uge 41 til man-
dag i uge 43.

Påskeferie
Barn 2 og Barn 1 er hos far i påsken i ulige år fra fredag inden palmesøndag til
tirsdag morgen efter 2. påskedag.

Barn 2 og Barn 1 er hos mor i påsken i lige år fra fredag inden palmesøndag til
tirsdag morgen efter 2. påskedag.

Sommerferie
Barn 2 og Barn 1 har sommerferie med hver af deres forældre i 7 + 14 dage.
Forældrene vælger først på skift. Mor vælger først i ulige år. Far vælger først i



/

3

lige år. Der skal gives skriftligt besked til den anden senest den 1. marts. Så-
fremt der ikke rettidigt er givet besked, overgår retten til at vælge til den anden,
som herefter skal vælge og give skriftlig besked inden 1. april.

Jul/nytår
Barn 2 og Barn 1 er hos mor i julen i lige år og far i julen i ulige år. Ferien med
Barn 2 og Barn 1 starter fra den dag, skoleferien starter til den 27. december, kl.
12. Barn 2 og Barn 1 er hos mor over nytåret i ulige år og far i lige år. Ferien
med [Barnets navn] starter fra den 27. december, kl. 12 til
skolestart/institutionsstart med aflevering i skole/institution.

Skæve helligdage
Falder weekendsamværet i forbindelse med andre helligdage, end hvad omfat-tet
af det øvrige samvær, udvides samværet til også at omfatte helligdagen - for
Kristi himmelfartsferiens vedkommende også med fredagen. Samværet begyn-
der og slutter på samme klokkeslæt som weekendsamværet.

Bortfaldsbestemmelse
Almindeligt samvær og tid med børnene i hverdag op til ferie og lige efter ferie
bortfalder ikke.

Erstatningssamvær
Bopælsforælderen kan kun holde ferie i skoleferien, hvis samværsforælderen
ikke har ferie dér, og aflysning af samvær, som ikke er sket på samværsforælde-
rens initiativ, udløser erstatningssamvær under forudsætning af, at samværs-
forælderen straks har givet besked om dette.

Forklaringer
Parterne har afgivet supplerende forklaring.

Mor har forklaret blandt andet, at der indtil videre ikke har været samvær
mellem Barn 2 og Far. Der er afsagt kendelser, hvorved hun er ble-vet pålagt
tvangsbøder. Hun har ikke ønsket at medvirke til en børnesagkyndig
undersøgelse som foreslået af familieretten, fordi sagen allerede er oplyst. Hun
har ikke fået at vide, at hun skal udlevere Barn 2 til samvær, selvom hun har an-
ket familierettens afgørelse.

Far har forklaret blandt andet, at hans bolig- og arbejdsfor-hold er uændrede.
Han venter på, at hans døtre kommer på besøg. Han har ik-ke set Barn 2 siden
familierettens afgørelse. Den 7. marts 2022 skal han til et mø-de i
Familieretshuset. Der er endvidere fastsat samvær med Barn 2 den 21. marts, 4.
april, 19. april og 2. maj 2022. I det seneste halvandet år efter landsret-tens dom
har der været fastsat 14 datoer, hvor Mor har undladt at møde op med Barn 2.
Han har flere gange været i retten på Frederiksberg for at få samvæ-



/

4

ret tvangsfuldbyrdet, men på trods af vejledning og store tvangsbøder har Mor
nægtet at udlevere Barn 2.

Han ønsker det bedste for sine døtre. Ingen spørger ham om døtrenes forhold.
Hans ældste datter skiftede skole og blev Opereret. I en lang peri-ode kom hans
yngste datter ikke i vuggestue.

Han bruger forældremyndigheden til at holde sig orienteret om børnene. Han
taler med børnehaven en gang om ugen og kommunikerer direkte med skolen og
lægen. Han har været henne i børnehaven.

Sagen i kommunen er afsluttet. Der blev gennemført en børneundersøgelse. Han
deltog i et møde med to sagsbehandlere. De forsøgte at få kontakt til Mor, men
hun svarede ikke. Hun er ikke i stand til at se, hvad børnene har brug for. Mor
klagede i stedet over sagsbehandlerne.

Det vil være bedst for børnene at få bopæl hos ham. Forholdene lige nu øde-
lægger hans døtres barndom. Han er indstillet på at samarbejde med Mor og han
vil helt bestemt sikre, at børnene fortsat har samvær med Mor.

Han har aldrig sagt, at Mor er flyttet til Land med børnene.

Han har Barn 2's opholdskort.

Anbringender
Parterne har i det væsentlige gentaget deres anbringender for familieretten.

Landsrettens begrundelse og resultat
Landsretten er enig i familierettens begrundelse og resultat, men finder dog
navnlig under hensyn til oplysningerne om de mange forgæves forsøg på at
gennemføre samvær mellem Barn 2 og Far, at det vil være til Barn 2's bedste, at
samværsordningen efter gennemførelse af de af familieretten fastsatte fire
overvågede samvær udvides til ugentligt samvær som neden for bestemt.

Landsretten stadfæster derfor familierettens dom med denne ændring.

THI KENDES FOR RET:

Familierettens dom stadfæstes med den ændring, at Barn 2, født den Dato (2017),
efter gennemførelse af de af familieretten fastsatte fire overvågede samvær skal
have samvær med Far i lige uger fra lørdag kl.



/

5

10.00 til kl. 13.00 med afhentning og aflevering på Station og i ulige uger fra
søndag kl. 10.00 til kl. 13.00 ligeledes med afhentning og aflevering på Station.

Ingen af parterne betaler sagsomkostninger for landsretten til den anden part eller
til statskassen.



/